**ДОКЛАД ЗА ДЕЙНОСТТА**

**НА НЧ „ЗОРА – 1945” ЗА 2022 ГОДИНА**

Уважаеми дами и господа!

През 2022 година екипът на читалище „Зора-1945” съумя да осъществи успешно освен инициативите, заложени в културния си календар и още много други.

Ще започна с основополагащата за всяко читалище:

**БИБЛИОТЕЧНА ДЕЙНОСТ**

За вас е известно, че голямата задача на читалищната библиотека е не просто да обслужва читателите, а непрекъснато да провокира желание за четене. В тази връзка читалището организира различни инициативи.

„**Моето първо посещение в библиотеката**” е среща, която вече традиционно провеждаме заедно с екипа на ДГ „Пролет”. 55 деца от подготвителните групи на детското заведение гостуваха на библиотеката на читалището и се запознаха с дейността и, а екипът ни ги поздрави със специално детско утро.

Международния ден на детската книга отбелязахме с инициативата „**Свят на думи и вълшебства**”. Пред РБ „Г. С. Раковски” с деца от групи „Гъбка” и „Хвърчило” на ДГ „Валентина”, а после и с група деца на 7 и 8 годишна възраст от Центъра за работа по интереси обсъждахме любими книги и произведения; направихме литературно четене и рецитирахме.

Успешно продължава работата на клуб „Читалнята”, с ръководител Екатерина Богдева, чиято основна цел е запознаване на подрастващите с творбите на изявени творци от българската и световна литература по повод техни годишнини.

„**Колкото повече – толкова повече**” нарекохме литературното четене, с което отбелязахме 140 година от рождението на Алън Милн и гостувахме на учениците от 3 „а” и 3 „б” клас на ОУ „П. Р. Славейков”.

Реализирахме инициативата „**Приказен свят**”, посветена на 120 годишнина от рождението на Ангел Каралийчев. С беседа и литературно четене на 5 май гостувахме на момичетата и момчетата от група „Пеперудка” на ДГ „Слънце”.

Голямото четене на „Зора” тази година, посветено на Европейските дни на наследството, проведохме в ОУ „Йордан Йовков”. То бе под мотото „**Дар от сърце**” и бе посветено на 120 години от рождението на Ангел Каралийчев. Последователно гостувахме на шестте подготвителни групи и четирите първи класове на училището.

„**Изворът**” нарекохме литературното четене на клуб „Читалнята”, с която гостувахме на учениците от 4 „г” клас на ОУ „П. Р. Славейков”. С него отбелязахме 145 години от рождението на Елин Пелин.

През 2022 г. продължихме съвместната си дейност с училищата за затвърдяване и надграждане знанията на учениците по български език и литература. Отново проведохме нашите **„Литературни игри**” със състезателен характер. В тях участваха близо 80 четвъртокласници от НУ „Проф. П. Нойков” и близо 80 четвъртокласници от ОУ „П.Р. Славейков”. Както всеки друг път, игрите протекоха с много вълнение и приятни емоции. Всички момичета и момчета получиха грамоти за участие и награди.

По повод 60 години от рождението на Петя Дубарова на 26 април осъществихме творческата среща „**Най-синьото вълшебство**”.

На 8 юни, по повод Деня на Ямбол, в КИЦ „Безистена” представихме Детелина Стефанова и поетичната и книга „**Толкова … Единствена**”. Срещата се проведе в рамките на читалищната поредица „Творци на българското слово”.

Другата творческа среща на автор с неговата публика беше тази на Мария Донева с ученици от ПГ „Васил Левски”, която заедно с колегите от гимназията проведохме в Безистена.

На 17 май запознахме малките читатели от 1 „а” и 1 „б” клас на НУ „Проф. П. Нойков” с **Михаил Калдъръмов** и книгата му „**Петюха**”.

С **Петя Александрова** и книгата „**Прозорче**” за художника Иван Димов гостувахме на ученици от ПГ „Васил Левски” и от МГ „Атанас Радев”.

На 30 юни съвместно с ИК „Жанет 45”, десет години след смъртта ѝ, представихме **Мария Вирхов**. Съставител на книгата е Биляна Курташева, а специален гост беше Георги Господинов. В срещата взеха участие учениците от театрална група „Палечко”.

На 28 септември в Арт салона на читалището беше поетичният дебют на Величка Аврамова. С творческата вечер „Пясъчен часовник”, посветена на нея и прекрасните ѝ творби открихме сезон 2022/2023 г.

Заетите библиотечни материали през отчетния период са общо 3 291. Регистрирани са 112 читатели, които са направили 1 550 посещения. Уредени са 33 витрини с литература, посветени на годишнини на изявени творци.

Набавени са 546 книги на обща стойност 4 115, 64 лв.

Библиотечните фондове редовно се прочистват. През 2022 г. са отчислени 940 единици.

Уважаеми дами и господа, както отбелязах в началото, екипът съумя да осъществи всички събития, заложени в културния календар на институцията ни.

Можем да се похвалим с богата

**КУЛТУРНО – МАСОВА ДЕЙНОСТ**

1. В Арт салона на читалището се осъществиха следните **изложби:**

1.1. традиционната изложба гоблени;

* 1. Великденска изложба – с творби на малките художници от Ателието по рисуване на НЧ „Зора-1945” с ръководител Цветан Казанджиев;
  2. на рисунки и пролетна украса за при награждаване на победителите от двата етапа на НФУФ „Родило се, преродило“;
  3. На 9 юни, по повод Деня на Ямбол, с екипите на КИЦ „Безистена” и на НХГ „Димитър Добрович“ – Сливен, експонирахме Представителна изложба на възпитаници на гимназията в центъра на Ямбол;
  4. годишна изложба на децата от Ателието по рисуване на читалището с ръководител Цветан Казанджиев.

Екипът на читалището продължава добрата си практика активно да подкрепя и участва във всички общоградски прояви: чествания на национални празници, на местни, регионални и национални културни прояви като „Кукерландия”, Денят на дететето, Денят на Ямбол и др.

1. С празника „**Трети март! Преславен ден!”** заедно с децата от 2 „б” клас на ОУ „Любен Каравелов” тържествено отбелязахме годишнината от Освобождението на България от османско робство.

Спазваме традицията и отбелязваме празниците от обредния календар на българина: Трифон Зарезан, Баба Марта, Деня на християнското семейство, Коледа.

1. През 2022 г. за Трифон Зарезан гостувахме в дома на Недялка Вълкова. Пресъздаването на обичая и тази година беше наситено с емоция, цвят и много музика и настроение. От сърце благодарим на приятелите от Фолклорен ансамбъл „Тунджа”.
2. Осъществихме 40-тото издание на Националния фолклорен ученически фестивал **„Родило се, преродило”**, който протече в два етапа.

В първия – конкурсите за рисунка и пролетна украса – взеха участие над 300 деца.

Във втория етап журито оценява 44 изпълнения в конкурсите за певци, танцьори и инструменталисти - 36 индивидуални участници и 8 танцови състави. Общо изявили се над 200 ученици. Официалното награждаване на участниците във втори етап на празника се осъществи на 19 май.

Празникът се осъществи онлайн с финансовата подкрепа на община Ямбол.

1. Успешно реализирахме и 5-тото издание на ученическия фестивал **„Песните на Европа”**, в който се изявиха близо 100 участника – 29 индивидуални и 7 вокални групи, общо над ученици. Участваха ученици от Ямбол, Елхово, Бургас, Стара Загора.

Фестивалът се проведе с подкрепата на община Ямбол.

1. В осмото издание на традиционния фестивал **„Младият Ямбол твори”** посветен на Деня на детето отново направихме весел празник в Градски парк, с няколко арт ателиета за децата.
2. През 2022 г. осъществихме **концертите**:
   1. „Пятница и приятели” по повод празника на града в зрителната зала на Община Ямбол;
   2. Фолклорен концерт на ШНП „Зорица” и КБНТ „Ямболи”.
3. От цикъла „Храните на българина” организирахме **десетото** издание на традиционния вече кулинарен конкурс „**Есенна ямболска трапеза”.**

В десетото по ред издание участвахме в организираното от МИГ „Тунджа“ и Министерство на земеделието изложение на производители от региона.

1. На 24 септември по повод Европейските дни на наследството в Арт салона на читалището се осъществи беседата **„Българската шевица – паметта през вековете”**. Чрез интересна презентация, Татяна Йовчева ни запозна със значението и символиката на шевиците. След това проведе обучение на 10 човека в осъщественото Арт ателие, в което те избродираха канатица.
2. В Арт салона на читалището организирахме „Светът на Гая гостува в Ямбол” - празничен базар за гобленарите в града.
3. На 5 и 12 ноември се проведоха двете занимания на работилницата по творческо писане „Деца на думите”. В тях ученици от града изпълняваха литературни задачи под ръководството на Яница Радева – писател и доктор по литература. Дейностите са подкрепени от НФ „Култура“.
4. За Деня на християнското семейство в инициативата „**Мама, баба и аз”** поговорихме за християнските и общочовешките ценности. Бяхме поканили приятели на екипа на читалището, защото приятелите са семейството, което сами избираме в живота си.
5. На 24 ноември организирахме концерт на ВС „Бижу”, който ни гостува по повод 160 години от създаването на НЧ „Съгласие – 1862”.
6. На 17 декември направихме Коледния празник за децата самодейци на читалището.
7. На 22 декември с малките коледари от ДГ „Пролет” и ОУ „Йордан Йовков” пресъздадохме **обичая Коледуване** с характерните само за Ямбол танцуващи коледари.
8. Отново на 22 декември осъществихме литературно четене на създаденото от младежите в работилницата по творческо писане. Това беше тяхната представителната изява.

**ЛЮБИТЕЛСКО ХУДОЖЕСТВЕНО ТВОРЧЕСТВО**

В съставите продължават да работят над 270 самодееца, включени в 10 творчески формации.

1. Възпитаниците от **Школата за народно пеене** **„Зорица”** с ръководител Нанка Колева участваха в прояви на читалището и града и достойно се представиха на редица конкурси и фестивали.

**От НФУФ „Родило се, преродило**“ :

* Мария Димитрова – трета награда;
* Ванеса Кючукова – трета награда.

**От НФС „Еленово“** :

* Невена Колева – трета награда;
* Ванеса Кючукова – втора награда.

**Фестивал „Тунджа пее и танцува**“, **Елхово**:

* Лия Солакова - трета награда;
* ФГ „Зорица“ - трета награда.

**ФП „Славееви нощи “-Айтос:**

* Ванеса Кючукова – втора награда;
* Лия Солакова - трета награда;
* ФГ „Зорица“ - втора награда.

**Единадесети международен фолклорен фестивал „Атлиманска огърлица“, 2022, Китен:**

* Невена Колева – лауреат първа степен;
* Ванеса Кючукова – лауреат първа степен;
* Нанка Колева – приз най-добър музикален педагог.

**НФК „Димитър Гайдаров“ – Казанлък:**

* Александра Тодорова – първо място;
* Мария Димитрова – първо място;
* Невена Колева – първо място;
* Дария Вълева – първо място;
* Дует Мария и Михаил Георгиеви – второ място.

„**Празник на сусама“ – с. Доситеево:**

* Мария Димитрова – първо място, златен медал;
* Невена Колева - първо място, златен медал.

**Осми традиционен фолклорен фестивал „Илинденско-Преображенска епопея“, с. Бузовград:**

- Дует Александра Иванова и Невена Колева – първо място, златен медал;

- Александра Иванова - първо място, златен медал;

- Невена Колева - първо място, златен медал.

**Осми национален фестивал „С песните на Комня Стоянова“, Средец:**

* Невена Колева – трето място.

**Пети национален фолклорен фестивал „С песните на Калинка Згурова“, Бургас:**

* Ванеса Кючукова – трето място;
* Невена Колева – трето място.

**Национален конкурс „С песните на Стайка Гьокова“:**

* Ванеса Кючукова – трето място;
* Невена Колева – трето място.

**„С гозбите на баба“, с. Яворово:**

* Ванеса Кючукова – първо място;
* Невена Колева – второ място;
* Мария Георгиева – второ място;
* Мария Димитрова – второ място;
* Александра Иванова – трето място;
* Мария Динева – трето място;
* ФГ „Зорица“ – второ място.

**„С песни и танци край Марица“, с. Доситеево:**

* Ванеса Кючукова – първо място;
* Мария Георгиева – второ място;
* Мария Димитрова – трето място;
* Мария Динева – трето място;
* Александра Иванова – трето място.

**Регионален конкурс „С песните на Елена Граматикова“, Ямбол:**

* Ванеса Кючукова – второ място;
* Невена Колева – трето място;
* Александра Иванова – специална награда.

**„Ямбол пее и танцува“:**

* Александра Иванова – първо място;
* Ванеса Кючукова -второ място;
* Мария Георгиева – второ място;
* Невена Колева – трето място;
* Мария Динева – трето място;
* ФГ „Зорица“ – второ място.

1. Изтеклата 2022 г. беше успешна и за **ВГ „Пятница 13**”.

Ще ви запозная с техните участия и успехи в хронологичен ред:

- 17.01.22 – участие в градското мероприятие, посветено на 144 години от Освобождението на Ямбол от османско робство;

- Участие във фестивала "Заедно в XXI век" (организатор: Фондация за устойчиво развитие за България)

**ВГ - Лауреати на I степен, Емили Михайлова – лауреат на I степен;**

- 16.04.22 г. – самостоятелен концерт в с. Роза;

- От 15.04.22 г. до 5.06.22 г. - конкурс;

Даниела Ганева - 1 място, Пейти Димитрова - 2 място,

Маги Панайотова - 3 място, „ВГ „Пятница 13“ – 1 място.

* 14.05.22 - ученически конкурс "Песните на Европа", Ямбол,
* НЧ "Зора - 1945", **Пейти Димитрова - Специална награда;**

- 24.05.22 г. – участие в градски прояви, посветени на празника „Ден на славянската писменост”;

- 1.06.22 г. Участие в конкурса „Устремени към върха“ в читалище „Пробуда” - **Михаела Стоянова - 2 място**;

- 29.10.22 г - Фестивал на патриотичната песен в София. **Лауреати**;

- Коледен концерт в „Безистена“.

3. Продължава дейността си и **Ателието по рисуване** с ръководител Цветан Казанджиев.

4. **Арт ателието** на читалището, с ръководител Дарина Сивкова, все повече разширява дейността си:

- с учениците от 4 „а” клас на ОУ „П. Р. Славейков” направихме интересни **кукерски маски**;

- за празника „**Баба Марта е дошла**“ изработихме 22 специални мартеници, които подарихме на учениците от 1 „б” клас, на които гостувахме с детско утро, а за останалите 5 паралелки първокласници на ОУ „Любен Каравелов” – мартеници за ръцете;

- на 6 април, с децата от група „Буратино” на ДГ „Щастливо детство” изработихме пролетна украса и красиви великденски яйца;

- на 19 април, с учениците от 1 „а” клас на НУ „Проф. П. Нойков” направихме красива великденска украса;

- на 20 април, открихме изложба с творбите на наградените в конкурсите за рисунка и пролетна украса във фестивал „Родило се, преродило” и наградихме най-добрите;

- на 21 април пред Безистена се потрудихме във **Великденската работилница** и боядисахме чудесни великденски яйца с учениците от 4 „а”клас на ОУ „П. Р. Славейков”. Инициативата се осъществи съвместно с колегите от КИЦ и РИМ – Ямбол;

- през лятото проведохме 7 арт ателиета с младежите от „Каритас”, които гостуваха в читалището;

- през месец декември проведохме две арт ателиета – за изработване на коледна украса в читалището и на коледни картички в ОУ „Любен Каравелов” с учениците от 1 „б” клас.

5. **Клуб за български народни танци „Ямболи**” с ръководители Красимира Бошева и Диана Динева продължават да печелят съмишленици, последователи и почитатели.

6. Дейността на **клуб „Читалнята“** с ръководител Екатерина Богдева бе отразена по-горе в доклада.

7. Катерина Димитрова от **клуб „Знам, искам, мога**“ с ръководител Евдокия Янкова взе участие в организираните от Община Ямбол:

- тържественото отбелязване на освобождението на Ямбол от османско робство на 17 януари;

- честване на националния празник при откриването на паметния знак на Стилияна Параскевова на 3 март;

- празнична програма на 24 май – Ден на светите братя Кирил и Методий, на българската азбука, просвета и култура и на славянската писменост.

8. Групите за автентичен фолклор – коледарски групи, с ръководители Недялко Йорданов, Иван Марчев, Симеон Василев – взеха участие във Фестивал „Коледарски буенек – Ямбол“, 2022 г

**РАБОТА ПО ПРОЕКТИ**

Не успяхме да спечелим проект по програма „Българските библиотеки съвременни центрове за четене и информираност”. По средата на сесията, с вече обявените изисквания на програмата и документацията, необходима за попълване, от МК са допълнили още една декларация, за която екипът не разбра. Проектът ни не се е разглеждал.

НЧ „Зора-1945“ беше партньорска организация по спечелен проект от ОУ „Йордан Йовков“ по Национална програма „Осигуряване на съвременна образователна среда“, модул „Библиотеките като образователна среда“. Една от дейностите, които осъществихме по този проект беше организираната в зрителната зала на читалището среща с ученици от ОУ „Йордан Йовков” с Михаил Калдъръмов, на която представихме книгата му „Петюха”.

Другата дейност бяха „Литературни игри. Net”, които изиграха 60 четвъртокласника от училището.

**СТОПАНСКА ДЕЙНОСТ**

Извърши се текущ ремонт на читалнята на библиотеката.

Закупиха се и се монтираха брави тип паник на входните врати по предписание на РД „ПБЗН”.

В сградата на читалището стои открит проблемът свързан с ремонта на избеното помещение, отоплението на зрителната зала и подмяната на остарялата, силно корозирала дограма.

Продължават договорните ни отношения с ФА „Тунджа”, с Евангелската петдесятна църква, с Община Ямбол по програма – 14 дни обществено полезен труд и от месец септември с Бюрото по труда.

**ОРГАНИЗАЦИОННА ДЕЙНОСТ**

Уважаеми читалищни деятели,

През изтеклата година Настоятелството проведе три заседания и прие решения, свързани с цялостната дейност на читалището.

С решение на читалищното Настоятелство се закрива библиотечния филиал. Напомняме, че книгите от филиала в кв. „Бенковски“, в който обслужвахме над 120 читателя, бяха преместени на адрес „Златен рог“ №2а. Заради пандемията и продължилите след нея ограничения, не открихме филиала на новият адрес.

Към момента, след направен комплексен анализ, се наложи изводът, че съществуването на филиала е целево и финансово неоправдано /в района има две читалищни и две училищни библиотеки/.

В работата си Настоятелството продължава традицията за съхранение на всичко значимо и надграждане чрез нови, актуални и интересни културни събития. Приемственост и градивност са водещите мотиви при вземането на всички решения на Настоятелството.

Знаем, че с вашата подкрепа и лично участие, с вашите мнения, предложения и препоръки, Народно читалище „Зора-1945” ще продължи съществуването си като една от значимите културни институции в града.

**БЛАГОДАРЯ ВИ ЗА ВНИМАНИЕТО!**